2009 - 2011 YILLARDA TOʻQIMAChILIK SANOATI KORXONALARINI YaNADA RIVOJLANTIRISh VA MODERNIZATSIYA QILISh HAMDA MAHALLIY NOOZIQ-OVQAT ISTEʼMOL TOVARLARI IShLAB ChIQARIShNI KENGAYTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Mahalliy nooziq-ovqat isteʼmol tovarlari ishlab chiqarish kengaytirilishini ragʻbatlantirish borasidagi qoʻshimcha chora-tadbirlar toʻgʻrisida” 2009-yil 28-yanvardagi PQ-1050-son qarorini bajarish yuzasidan hamda korxonalarni modernizatsiya qilish, texnik va texnologik jihatdan qayta jihozlash hisobiga nooziq-ovqat isteʼmol tovarlari ishlab chiqarishni koʻpaytirish va turlarini kengaytirish uchun qulay shart-sharoitlar yaratish va shu asosida aholi bandligini taʼminlash maqsadida Vazirlar Mahkamasi qaror qiladi: 1. Iqtisodiyot vazirligi tomonidan Moliya vazirligi, “Oʻzbekyengilsanoat” davlat-aksiyadorlik kompaniyasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, shuningdek nooziq-ovqat isteʼmol tovarlari ishlab chiqaradigan korxonalar bilan birgalikda ishlab chiqilgan: 2009 — 2011-yillar davrida respublika mintaqalari va “Oʻzbekyengilsanoat” davlat-aksiyadorlik kompaniyasi korxonalari boʻyicha nooziq-ovqat isteʼmol tovarlarining asosiy turlarini ishlab chiqarishning maqsadli parametrlari 1, 1a va 1b ilovalarga* muvofiq; 2009 — 2011-yillar davrida nooziq-ovqat isteʼmol tovarlari ishlab chiqaruvchi asosiy korxonalar boʻyicha modernizatsiya qilish, texnik va texnologik jihatdan jihozlash boʻyicha investitsiya loyihalari roʻyxati 2-ilovaga* muvofiq maʼqullansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari ikki hafta muddatda 1, 1a, 1b va 2-ilovalarda koʻrsatilgan maqsadli parametrlar asosida mahalliy nooziq-ovqat isteʼmol tovarlari ishlab chiqarishni kengaytirishning hududiy dasturlarini amalga oshirish boʻyicha kompleks chora-tadbirlarni ishlab chiqsinlar va tasdiqlasinlar. 3. “Oʻzbekyengilsanoat” davlat-aksiyadorlik kompaniyasi, xoʻjalik boshqaruvi organlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, nooziq-ovqat isteʼmol tovarlari ishlab chiqaruvchi korxonalar bilan birgalikda 2-ilovaga kiritilgan loyihalarning texnik-iqtisodiy asoslanishi oʻz vaqtida va sifatli ishlab chiqilishini hamda amalga oshirilishini taʼminlasinlar. Qishloq va suv xoʻjaligi, qishloq xoʻjaligi mahsulotlarini qayta ishlash hamda isteʼmol tovarlari masalalari kompleksi Iqtisodiyot vazirligi, “Oʻzbekyengilsanoat” davlat-aksiyadorlik kompaniyasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda 2-ilovaga kiritilgan loyihalarning texnik-iqtisodiy asoslanishini ishlab chiqish jadvalini tasdiqlash uchun kiritsin. 4. Belgilansinki, ushbu qarorga 2-ilovaga kiritilgan toʻqimachilik korxonalarini modernizatsiya qilish va texnika bilan qayta jihozlash loyihalari, shu jumladan tayyor toʻqimachilik buyumlari ishlab chiqarish sohasida yangidan tashabbus koʻrsatiladigan loyihalar Oʻzbekiston Respublikasi Hukumati nomidan Oʻzbekiston Respublikasi Tashqi iqtisodiy aloqalar, investitsiyalar va savdo vazirligi bilan xorijiy investor oʻrtasida belgilangan tartibda tuziladigan investitsiya shartnomasi asosida amalga oshiriladi. Investitsiya shartnomasida qonun hujjatlarida belgilangan shartlardan tashqari bojxona toʻlovlaridan ozod qilinadigan (bojxona rasmiylashtiruvi yigʻimlari bundan mustasno) chetdan keltiriladigan texnologik asbob-uskunalar roʻyxati koʻrsatiladi, shuningdek xorijiy investorning quyidagi qoʻshimcha majburiyatlari nazarda tutiladi: chetdan keltiriladigan asbob-uskunalarni loyihaning texnik-iqtisodiy asoslanishida belgilangan muddatlarga qatʼiy rioya qilgan holda foydalanishga topshirish; asbob-uskunalar foydalanishga topshirilgan kundan boshlab ikki yil mobaynida ishlab chiqarishning loyihadagi quvvatiga chiqish; tikuv-trikotaj va toʻqimachilik ishlab chiqarishlarning ishlab chiqarish quvvatini besh yil mobaynida kamida 70 foiz, kalava ishlab chiqarish quvvatini kamida 85 foiz darajasida saqlash; ishlab chiqariladigan mahsulotning kamida 70 foizini eksportga sotish; yangi ish oʻrinlari tashkil etish. Xorijiy investor va Oʻzbekiston Respublikasi Tashqi iqtisodiy aloqalar, investitsiyalar va savdo vazirligi tomonidan imzolangan investitsiya shartnomasi Tashqi iqtisodiy aloqalar, investitsiyalar va savdo vazirligi tomonidan uni tasdiqlash toʻgʻrisida Hukumat qarorini qabul qilish uchun Oʻzbekiston Respublikasi Vazirlar Mahkamasiga kiritiladi. Tuzilgan investitsiya shartnomasi shartlari xorijiy investor tomonidan bajarilmagan taqdirda imtiyozlar va preferensiyalar berilishi natijasida boʻshagan mablagʻlar toʻliq hajmda davlat budjetiga undiriladi. 5. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi investitsiya shartnomalarini Oʻzbekiston Respublikasi Tashqi iqtisodiy aloqalar, investitsiyalar va savdo vazirligi huzuridagi yengil sanoat korxonalari qurish, ularni qayta ixtisoslashtirish va modernizatsiya qilishga doir takliflarni koʻrib chiqish boʻyicha Idoralararo ekspert kengashining “Oʻzbekyengilsanoat” davlat-aksiyadorlik kompaniyasi va “Oʻzengsanloyiha” masʼuliyati cheklangan jamiyatning asbob-uskunalarning sifatli, raqobatbardosh va eksportga yoʻnaltirilgan mahsulot ishlab chiqarishni taʼminlaydigan texnik parametrlari toʻgʻrisidagi tegishli xulosalari asosida qabul qilingan ijobiy qarorini hisobga olgan holda belgilangan tartibda tuzsin. 6. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi huzuridagi yengil sanoat korxonalari qurish, ularni qayta ixtisoslashtirish va modernizatsiya qilishga doir takliflarni koʻrib chiqish boʻyicha Idoralararo ekspert kengashi Vazirlar Mahkamasiga ushbu qarorga 2-ilovaga muvofiq 2009 — 2011-yillar davrida toʻqimachilik korxonalarini modernizatsiya qilish va texnik jihatdan qayta jihozlash boʻyicha investitsiya loyihalari roʻyxatiga yangi loyihalarni kiritish yoki loyihalarni maʼqullangan roʻyxatdan chiqarish boʻyicha takliflar kiritsin. 7. Quyidagilar: Oʻzbekiston Respublikasi Prezidentining “Buxoroteks” OAJni modernizatsiya qilish va texnikaviy qayta jihozlash chora-tadbirlari toʻgʻrisida” 2008-yil 18-fevraldagi PQ-798-son qaroriga muvofiq “DEU Tekstil Buxoro” xorijiy korxonasi tomonidan oʻzining ishlab chiqarish ehtiyojlari uchun keltiriladigan va bojxona toʻlovlaridan ozod qilinadigan (bojxona rasmiylashtiruvi yigʻimlari bundan mustasno) yangi texnologik asbob-uskunalar, ehtiyot qismlar, texnik jihozlar, butlovchi buyumlar, materiallar va boshqa moddiy resurslar roʻyxati 4-ilovaga* muvofiq tasdiqlansin. 9. “Oʻzstandart” agentligi: “Oʻzbekyengilsanoat” davlat-aksiyadorlik kompaniyasi, manfaatdor xoʻjalik boshqaruvi organlari bilan birgalikda bir oy muddatda nooziq-ovqat isteʼmol tovarlari ishlab chiqaruvchi korxonalarda sifatni boshqarish tizimlari joriy etilishining joriy holatini puxta oʻrganib chiqsin; uch oy muddatda nooziq-ovqat isteʼmol tovarlari ishlab chiqaruvchi har bir korxonada va xoʻjalik boshqaruvi organlarida sifatni boshqarish tizimlarini jadal joriy etish yuzasidan qoʻshimcha kompleks chora-tadbirlar ishlab chiqsin; koʻrilgan chora-tadbirlarning natijalari toʻgʻrisida 2009-yil 1-noyabrgacha Oʻzbekiston Respublikasi Vazirlar Mahkamasiga axborot bersin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.